CELEX: C2006/131/14
Language: et
Date: 2006-06-03 00:00:00
Title: Kohtuasi C-3/04: Euroopa Kohtu (esimene koda)  16. märtsi 2006.  aasta otsus (Rechtbank Utrecht'i eelotsusetaotlus) — Poseidon Chartering BV  versus  Marianne Zeeschip VOF, Albert Mooij, Sjoerdtje Sijswerda, Gerrit Schram (Direktiiv 86/653/EMÜ — Füüsilisest isikust ettevõtjana tegutsevad kaubandusagendid — Kaubandusagendi mõiste — Ühe lepingu sõlmimine ja pikendamine mitme aasta jooksul)

3.6.2006   
            
            
               ET
            
            
               Euroopa Liidu Teataja
            
            
               C 131/8
            
         Euroopa Kohtu (esimene koda) 16. märtsi 2006. aasta otsus (Rechtbank Utrecht'i eelotsusetaotlus) — Poseidon Chartering BV versus Marianne Zeeschip VOF, Albert Mooij, Sjoerdtje Sijswerda, Gerrit Schram
   (Kohtuasi C-3/04) (1)
   
   (Direktiiv 86/653/EMÜ - Füüsilisest isikust ettevõtjana tegutsevad kaubandusagendid - Kaubandusagendi mõiste - Ühe lepingu sõlmimine ja pikendamine mitme aasta jooksul)
   (2006/C 131/14)
   Kohtumenetluse keel: hollandi
   Eelotsusetaotluse esitanud kohus
   Rechtbank Utrecht
   Põhikohtuasja pooled
   
      Hageja: Poseidon Chartering BV
   
      Kostjad: Marianne Zeeschip VOF, Albert Mooij, Sjoerdtje Sijswerda, Gerrit Schram
   Kohtuasja ese
   Eelotsusetaotlus — Rechtbank Utrecht — Nõukogu 18. detsembri 1986. aasta direktiivi 86/653/EMÜ füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta (EÜT L 382, lk 17) artikli 1 lõike 2 tõlgendamine — Kaubandusagendi mõiste — Füüsilisest isikust ettevõtjana tegutsev vahendaja, kes on laeva omaniku nimel vahendustasu eest pidanud läbirääkimisi ühe prahtimislepingu sõlmimiseks ja selle pikendamiseks igal aasta.
   Resolutiivosa
   Nõukogu 18. detsembri 1986. aasta direktiivi 86/653/EMÜ füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta artikli 1 lõiget 2 tuleb tõlgendada nii, et juhul kui füüsilisest isikust ettevõtjana tegutseval vahendajal on volitus sõlmida ainult üks leping, mida hiljem mitme aasta jooksul pikendatakse, siis selles sättes ette nähtud püsiva volituse tingimuse kohaselt peab sellel vahendajal olema käsundiandja volitus pidada läbirääkimisi selle lepingu järgneva pikendamise üle.
   
      (1)  ELT C 59, 6.3.2004.